CELEX: C2006/281/68
Language: fi
Date: 2006-11-18 00:00:00
Title: Asia T-253/06 P: Valitus, jonka Chassagne on tehnyt 8.9.2006 virkamiestuomioistuimen asiassa F-11/05, Chassagne v. komissio, 29.6.2006 tekemästä määräyksestä

18.11.2006   
            
            
               FI
            
            
               Euroopan unionin virallinen lehti
            
            
               C 281/38
            
         Valitus, jonka Chassagne on tehnyt 8.9.2006 virkamiestuomioistuimen asiassa F-11/05, Chassagne v. komissio, 29.6.2006 tekemästä määräyksestä
   (Asia T-253/06 P)
   (2006/C 281/68)
   Oikeudenkäyntikieli: ranska
   Asianosaiset
   
      Valittaja: Olivier Chassagne (Bryssel, Belgia) (edustajat: asianajajat S. Rodrigues ja C. Bernard-Glanz)
   
      Muu osapuoli: Euroopan yhteisöjen komissio
   Vaatimukset
   
               —
            
            
               virkamiestuomioistuimen asiassa F-11/05 29.6.2006 tekemä määräys on kumottava
            
         
               —
            
            
               valittajan ensimmäisessä oikeusasteessa esittämät kumoamis- ja vahingonkorvausvaatimukset on hyväksyttävä
            
         
               —
            
            
               vastaaja on velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Valittaja katsoo ensimmäisessä valitusperusteessaan, että virkamiestuomioistuin on tehnyt oikeudenkäyntivirheen, jolla on loukattu valittajan puolustautumisoikeuksia siltä osin kuin valittajalla ei ollut mahdollisuutta esittää huomautuksiaan asiakirjoista, joilla virkamiestuomioistuin perusteli näkemyksiään ja siltä osin kuin tiettyjä valittajan esittämiä seikkoja ja menettelyn kuluessa toimitettuja asiakirjoja ei valittajan mukaan otettu huomioon. Valittaja väittää toisessa valitusperusteessaan, että virkamiestuomioistuin rikkoi yhteisön oikeutta vääristämällä valitusperusteita ja tulkitsemalla Euroopan yhteisöjen virkamiehiin sovellettavien henkilöstösääntöjen säännöksiä virheellisellä tavalla. Valittaja katsoo myös, että virkamiestuomioistuin arvioi tosiseikkoja ilmeisen virheellisillä tavoin.